Diari Oficial de la Generalitat Valenciana


Sumari del DOGV 6076, del 11-08-2009 (2009/9104)

ORDE conjunta de 12 de juny de 2009, de la Conselleria d'Economia, Hisenda i Ocupació i de la Conselleria d'Educació, per la qual es crea un centre integrat de Formació Professional a Xàtiva, per transformació de l'Institut d'Educació Secundària la Costera, i es reestructuren les ensenyances impartides en els instituts d'Educació Secundària de la localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6076

Data del DOGV
:   11-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9104


Data del document
:   12-06-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Xàtiva
    * centre d'ensenyament
    * ensenyament professional

ORDE conjunta de 12 de juny de 2009, de la Conselleria d'Economia, Hisenda i Ocupació i de la Conselleria d'Educació, per la qual es crea un centre integrat de Formació Professional a Xàtiva, per transformació de l'Institut d'Educació Secundària la Costera, i es reestructuren les ensenyances impartides en els instituts d'Educació Secundària de la localitat. [2009/9104]  
Els centres integrats de Formació Professional de la Comunitat Valenciana estan regulats en el Decret 115/2008 (DOCV de 05.08.2008), en esta disposició es preveu la creació, l'autorització, la transformació i el funcionament dels esmentats centres en el marc del que establix el Reial Decret 1558/2005, de 23 de desembre (BOE de 30.12.2005), pel qual es regulen els requisits bàsics dels centres integrats de Formació Professional.  
Estudiada l'oferta educativa de Formació Professional, s'ha considerat convenient transformar en centre integrat l'Institut d'Educació Secundària La Costera de Xàtiva.  
El Decret 115/2008 establix que la transformació de centres dependents de les conselleries competents en matèria d'educació i d'ocupació en centres integrats es realitzarà per orde conjunta d'ambdós conselleries.  
Fent ús de les atribucions que ens conferix l'article 28 de la Llei 5/1983, de 30 de desembre, del Consell, amb un informe previ de la Mesa Tècnica, de la Mesa Sectorial, d'acord amb el Consell Valencià de la Formació Professional, a proposta de les direccions generals de Formació i Qualificació Professional del Servici Valencià d'Ocupació i Formació, d'Ordenació i Centres Docents i d'Avaluació, Innovació i Qualitat Educativa i de la Formació Professional,  
ORDENEM  
Primer  
Es crea, per transformació de l'Institut d'Educació Secundària La Costera, codi 09019574, el següent centre docent:  
Província: València  
Localitat: Xàtiva  
Denominació: Centre Integrat Públic de Formació Professional La Costera  
Titular: Generalitat, Conselleria d'Educació  
Codi: 01946766  
Domicili: c/ Gonzalo Viñes, 1   
Segon  
El centre creat impartirà, procedents de l'Institut d'Educació Secundària La Costera, les ensenyances reglades següents:  
1. Comerç i Màrqueting.  
- Tècnic en Comerç.  
- Tècnic superior en Gestió Comercial i Màrqueting.  
2. Electricitat i Electrònica.  
- Tècnic en Equips i Instal·lacions Electrotècniques.  
- Tècnic superior en Sistemes de Regulació i Control Automàtics.  
- Tècnic superior en Instal·lacions Electrotècniques.  
3. Manteniment de Vehicles Autopropulsats (Automoció)  
- Tècnic en Carrosseria.  
- Tècnic en Electromecànica de Vehicles.  
4. Manteniment i Servicis a la Producció.  
- Tècnic superior en Prevenció en Riscos Professionals.  
5. Sanitat  
- Tècnic en Cures Auxiliars d'Infermeria.  
- Tècnic superior en Imatge per al Diagnòstic.  
- Tècnic superior en Laboratori de Diagnòstic Clínic.  
Tercer  
Així mateix, el Centre Integrat Públic de Formació Professional La Costera impartirà els cicles formatius de Formació Professional de la família Servicis Socioculturals i a la Comunitat, que es desglossen de l'Institut d'Educació Secundària José de Ribera, codi 50902066, següents:  
- Tècnic superior en Animació Sociocultural  
- Tècnic superior en Educació Infantil  
Quart  
1. El Centre Integrat Públic de Formació Professional La Costera podrà, així mateix, impartir les accions formatives corresponents al subsistema de formació professional per a l'ocupació, referides al Catàleg Nacional de Qualificacions Professionals, corresponents a les famílies professionals de les ensenyances que el centre tinga implantades.  
2. El centre mantindrà en horari especial nocturn aquelles ensenyances que ja estigueren autoritzades en la dita modalitat horària.  
Quint  
1. L'Institut d'Educació Secundària Dr. Luis Simarro Lacabra impartirà, desglossats de l'Institut d'Educació Secundària La Costera, els cicles formatius de les famílies professionals següents:  
1.1 Administració.   
- Tècnic en Gestió Administrativa.  
- Tècnic superior en Administració i Finances.  
1.2 Edificació i Obra Civil.  
- Tècnic superior en Desenrotllament i Aplicació de Projectes de Construcció.   
- Tècnic superior en Desenrotllament de Projectes Urbanístics i Operacions Topogràfiques  
2. Així mateix, el centre impartirà, desglossats de l'Institut d'Educació Secundària José de Ribera, els cicles formatius de la família professional Informàtica següents:  
- Tècnic superior en Administració de Sistemes Informàtics.  
- Tècnic superior en Desenrotllament d'Aplicacions Informàtiques.  
Sext  
1. L'Institut d'Educació Secundària La Costera extingix, amb efectes del curs escolar 2009/2010, les ensenyances d'Educació Secundària Obligatòria i les de Batxillerat.  
2. L'alumnat que estiga cursant les ensenyances d'Educació Secundària Obligatòria i Batxillerat en l'Institut d'Educació Secundària La Costera es traslladarà als instituts de secundària de la localitat, amb efectes del curs escolar 2009/2010, d'acord amb la distribució següent:  
2.1 Es traslladaran a l'Institut d'Educació Secundària José de Ribera els qui estiguen cursant l'any acadèmic 2008/2009, 1r curs, 2n i el de 3r curs d'Educació Secundària Obligatòria.   
Així mateix, es traslladaran a este institut els qui, l'any acadèmic 2009/2010, siguen repetidors de 4t d'Educació Secundària Obligatòria.  
2.2 Es traslladaran a l'Institut d'Educació Secundària Dr. Luis Simarro Lacabra els qui estiguen cursant, l'any acadèmic 2008/2009, el 1r curs de Batxillerat.  
Així mateix, es traslladaran a este institut els qui, l'any acadèmic 2009/2010, siguen repetidors de 2n curs de Batxillerat.  
3. La Direcció General de Personal realitzarà els tràmits administratius oportuns per a la reubicació del professorat que estava prestant servicis de manera definitiva en el centre d'origen.  
DISPOSICIONS ADDICIONALS  
Primera  
Del que establix la present orde s'efectuarà la corresponent inscripció en el Registre de Centres Docents de la Comunitat Valenciana.  
Segona  
Els cicles formatius assignats al centre a què es referix esta orde se substituiran pels corresponents a les ensenyances establides per la Llei Orgànica 2/2006, d'Educació, de conformitat amb el calendari d'implantació establit en els corresponents reials decrets pels quals es regula cada un dels cicles formatius.  
Tercera  
El finançament del gasto corrent del centre anirà amb càrrec als Pressupostos de la Generalitat corresponents a la Conselleria d'Educació.  
La Conselleria d'Economia, Hisenda i Ocupació finançarà, per mitjà de les convocatòries que corresponguen, el gasto derivat de la impartició de la formació professional per a l'ocupació en el dit centre.  
DISPOSICIONS TRANSITÒRIES  
Primera  
Fins que no es constituïsquen els consells socials dels centres integrats, seguirà en funcionament el Consell Escolar de l'Institut d'Educació Secundària La Costera.  
Segona  
1. Es traslladaran a l'Institut d'Educació Secundària José de Ribera i a l'Institut d'Educació Secundària Dr. Luis Simarro Lacabra els expedients de l'alumnat que, procedent de l'Institut d'Educació Secundària La Costera, es trasllada en el curs escolar 2009/2010 als dits centres.  
2. Es traslladaran a l'arxiu de l'Institut d'Educació Secundària Dr. Luis Simarro Lacabra els expedients de l'alumnat que va cursar amb anterioritat les ensenyances d'Educació Secundària Obligatòria i les de Batxillerat en l'Institut d'Educació Secundària La Costera.   
Tercera  
L'equipament específic dels cicles formatius de Formació Professional es traslladarà segons la nova distribució de les ensenyances que s'establix en esta orde.   
DISPOSICIONS FINALS  
Primera  
S'autoritzen els diferents òrgans directius de les conselleries d'Educació i d'Economia, Hisenda i Ocupació perquè, en l'àmbit de les seues competències respectives, adopten les mesures necessàries per a l'aplicació del que disposa la present orde.  
Segona  
La present orde tindrà efectes a partir del curs escolar 2009/2010.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació o davant del conseller d'Economia, Hisenda i Ocupació en el termini d'un mes des de l'endemà de ser publicada.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de ser publicada.  
València, 12 de juny de 2009  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA  
El conseller d'Educació,  
ALEJANDO FONT DE MORA TURÓN